Armée Révolutionnaire Bretonne

Armée Révolutionnaire Bretonne edo ARB () bretainiar erakunde armatu independentista da. 1524an, Bretainia Frantziaren menpe geratu zen arren, berezko kultura eta hizkuntzak (bretainiera eta galoa, alegia) ditu. 1789an bertako legedia ukatu zitzaion eta hizkuntza debekatu.

1963an Front de Libération de la Bretagne (Bretainiako Askapen Frontea) sortu zen Frantziaren Bretainiarekiko jarrera salatzeko asmoz. 1966an ekintza armatuak hasi zituzten eta ARB sortu zen ekintza haietaz arduratzeko. Batzuetan Emgann talde antikapitalista eta independentista ARBrekin lotu nahi izan da.

ARBren helburuak sinbolikoak baino ez dira izan, eta uste da 200 eraso baino gehiago lot dakizkiokeela: haietako bakar batean biktimak izan dira, 2000n lehergailu bat zartarazi zutenean Queverteko McDonald's jatetxe batean, eta zerbitzari bat hil. Helburuen aldaketa ETArekin egin omen zuten itunari egotzi zitzaion. Era berean, eraso horrek euren jarrera antiamerikar eta alterglobalistarekin azaldu zuen.

1999ko irailean ETA eta ARB erakundeetako kideek osatutako komando batek lehergai lantegi bati eraso egin zion Plevinen eta zortzi tona Titadyne dinamita baino gehiago lapurtu.

ARBren helburuak euskal eginkari bati azaldutako ideian oinarritzen dira:

Frantziak bortizkeriarekiko zero-tolerantzia politika mantentzen du. McDonalds'eko erasoarekin lotutako kideen azken epaiketek zigor handien emaitza izan zuten.

 Kanpo estekak 

Kategoria:Bretainiar nazionalismoa
Kategoria:Frantziako talde armatuak